Kerstin Knabe (født 7. juli 1959) er en tidligere tysk friidrettsutøver, som konkurrerte for Øst-Tyskland. Under OL i 1980 i Moskva debuterte hun i olympisk sammenheng, med en fjerdeplass på 100 meter hekk. Knabe deltok ikke i OL i 1984 i Los Angeles på grunn av at Øst-Tyskland boikottet lekene. Under EM i 1982 tok hun bronsemedalje på 100 meter hekk, året etter kom hun på andreplass i samme øvelse under VM i Helsingfors.